Document ID: 32004R0097

ΚΑΝΟΝΙΣΜΌΣ (ΕΚ) αριθ. 97/2004 ΤΗΣ ΕΠΙΤΡΟΠΉΣ
της 21ης Ιανουαρίου 2004
για τη διόρθωση των κανονισμών (ΕΚ) αριθ. 2281/2003 και (ΕΚ) αριθ. 2299/2003 για τον καθορισμό της τιμής της παγκόσμιας αγοράς του μη εκκοκκισμένου βαμβακιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
το πρωτόκολλο αριθ. 4 όσον αφορά το βαμβάκι (1), που προσαρτάται στην πράξη προσχώρησης της Ελλάδας,
τον κανονισμό (ΕΚ) αριθ. 1051/2001 του Συμβουλίου, της 22ας Μαΐου 2001, σχετικά με την ενίσχυση στην παραγωγή του βαμβακιού (2), και ιδίως το άρθρο 4,
Εκτιμώντας τα ακόλουθα:
(1)
Οι μέσες τιμές του δολαρίου που ελήφθησαν υπόψη για τη σύνταξη των κανονισμών της Επιτροπής (ΕΚ) αριθ. 2281/2003 (3) και (ΕΚ) αριθ. 2299/2003 (4) είναι εσφαλμένες. Πρέπει, συνεπώς, να διορθωθούν οι εν λόγω κανονισμοί.
(2)
Οι διορθώσεις αυτές πρέπει, μετά από αίτηση του ενδιαφερομένου, να μπορούν να εφαρμοστούν από την ημερομηνία ενάρξεως των διορθωμένων κανονισμών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 2281/2003 αντικαθίσταται από το ακόλουθο κείμενο:
«Άρθρο 1
Η τιμή της παγκόσμιας αγοράς του μη εκκοκκισμένου βάμβακος, που αναφέρεται στο άρθρο 4 του κανονισμού (ΕΚ) αριθ. 1051/2001, καθορίζεται σε 32,077 ευρώ/100 χιλιόγραμμα.»
Άρθρο 2
Το άρθρο 1 του κανονισμού (ΕΚ) αριθ. 2299/2003 αντικαθίσταται από το ακόλουθο κείμενο:
«Άρθρο 1
Η τιμή της παγκόσμιας αγοράς του μη εκκοκκισμένου βαμβακιού, που αναφέρεται στο άρθρο 4 του κανονισμού (ΕΚ) αριθ. 1051/2001, καθορίζεται σε 31,820 ευρώ/100 χιλιόγραμμα.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Μετά από αίτηση του ενδιαφερομένου, το άρθρο 1 εφαρμόζεται από τις 23 Δεκεμβρίου 2003.
Μετά από αίτηση του ενδιαφερομένου, το άρθρο 2 εφαρμόζεται από τις 24 Δεκεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιανουαρίου 2004.

Labels: 2
17